ཁ་སང་འཛམ་གླིང་མཉམ་འབྲེལ་རྒྱལ་ཚོགས་ཀྱི་མི་རིགས་དབྱེ་འབྱེད་འགོག་སྲུང་ཚན་པས་རྒྱ་ནག་གི་མི་རིགས་དབྱེ་འབྱེད་ཀྱི་གནད་དོན་ཐོག་ཉན་ཞིབ་བྱས་པའི་གྲུབ་དོན་ཤོག་ངོས་༡༢ཅན་ཞིག་ཡོངས་བསྒྲགས་བྱས་ཏེ།རྒྱ་ནག་ལ་རྒྱལ་ཡོངས་རང་བཞིན་གྱི་འགྲོ་བ་མིའི་ཐོབ་ཐང་ལྟེ་གནས་ཁང་མེད་པ་མ་ཟད།རྒྱལ་སྤྱིའི་འགྲོ་བ་མིའི་ཐོབ་ཐང་ཚོགས་སྡེ་ཁག་རྒྱ་ནག་ནང་འགྲོ་སྐྱོད་དང་།འགྲོ་བ་མིའི་ཐོང་ཐང་རྡོལ་རོལ་ཕྱིན་ཡུལ་གྱི་མི་སྣར་འབྲེལ་གཏུག་བྱེད་མི་ཐུབ་པ།དེ་བཞིན་གཞུང་འབྲེལ་རང་བཞིན་གྱི་མི་རིགས་འདྲ་མཉམ་གྱི་ཐོབ་ཐང་རྡོག་རོལ་ཕྱིན་པའི་གནད་དོན་ལ་ཞིབ་འཇུག་བྱས་པའི་སྙན་ཐོ་དཀོན་པ།ཁྲིམས་ཁང་དང་འབྲེལ་ཡོད་ལས་ཁུངས་སོགས་ནས་གྲངས་ཉུང་མི་རིགས་ལ་སྣང་མེད་དང་དབྱེ་འབྱེད་བྱེད་ཀྱི་ཡོད་པ།ཕྱི་ལོ་༢༠༡༠ལོའི་ཉན་ཞིབ་སྙན་ཐོའི་ནང་མི་གྲངས་འབུམ༦དང་ཕྱེད་ཀ་ཙམ་མི་རིགས་༥༦ཟེར་བའི་ནང་ཚུད་ཀྱི་མེད་པའི་དཀའ་ངལ་ཡོད་པ་དང་།རྒྱལ་ཡོངས་ཀྱི་གྲངས་ཉུང་མི་རིགས་ཚོར་འཕྲོད་བསྟེན་ལྟ་སྐྱོང་དང་ཤེས་ཡོན་ཐོབ་ཐང་སོགས་ཀྱི་ཐད་མི་རིགས་དབྱེ་འབྱེད་ཀྱི་དཀའ་ངལ་འཕྲད་བཞིན་ཡོད་སྐོར་བཀོད་འདུག